**Anunț**

**Selectarea participanților pentru instruire, pe următoarele subiecte:**

**„Standarde pentru prestarea serviciilor turistice rurale.**

**Sprijin pentru inițierea și dezvoltarea unui plan de afaceri în turism. Partea I” (2 zile)**

**„Marketing modern pentru turismul rural.**

**Sprijin pentru inițierea și dezvoltarea unui plan de afaceri în turism. Partea II” (o zi)**

**„Gestionarea resurselor umane și financiare în furnizarea de servicii turistice. Aplicații practice" (o zi)**

**„Deontologia turismului rural. Organizarea și petrecerea timpului liber în zonele rurale" (2 zile)**

**Data lansării:** 01.03.2018

**Data limită pentru acceptarea înscrierii:** 30.03.2018, ora 18.00

**Solicitant:** Institutul pentru Dezvoltare și Inițiative Sociale (IDIS) „Viitorul”,Administrația raională Iampol (Ucraina), Consiliul Raional Soroca (Republica Moldova)

Proiectul ***„****Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampil (Ucraina, regiunea Vinnița)****”*** este implementat de IDIS „Viitorul”, în parteneriat cu Consiliul raional Soroca și Administrația raională Iampil (Ucraina). Proiectul este cofinanțat de Uniunea Europeană prin Programului de Cooperare Teritorială Republica Moldova – Ucraina în cadrul Parteneriatului Estic (EaPTC).

**Prezentarea proiectului:** Proiectul își propune dezvoltarea unei comunități de antreprenori și manageri de pensiuni turistice, în raioanele Soroca și Iampil, care să beneficieze de instruire, informare, ghidare și consultanță pentru a-și dezvolta afacerile, prin colaborare transfrontalieră. Proiectul urmărește să crească vizibilitatea raioanelor respective, nivelul de valorificare a potențialului turistic și capacitatea entităților economice de a atrage turiști.

În acest scop, participanții selectați vor beneficia de:

1. Instruire, ghidare, dezvoltarea abilităţilor manageriale şi facilitarea planificării, administrării şi promovării adecvate a afacerilor în domeniul turismului rural.
2. Sprijin și impulsionarea dezvoltării afacerilor prin acordarea de consultanță personalizată privind creșterea nivelului de valorificare a potențialului turistic.

În urma organizării unui concurs suplimentar transparent, vor fi selectați cei mai motivați antreprenori, care vor beneficia de un program ce va cuprinde vizite de documentare la unele dintre cele mai de succes pensiuni turistice din Republica Moldova și Ucraina, având drept obiectiv transferul de experiență și expertiză, schimbul de bune practici în dezvoltarea afacerilor.

În cadrul proiectului respectiv va fi creat și dezvoltat un portal de turism dedicat cooperării transfrontaliere în domeniul turismului rural şi promovării pensiunilor turistice din arealul respectiv.

**Total participanți care vor fi selectați -** 30 participanți:

* 15 potențiali prestatori ori furnizori de servicii turistice din raionul Soroca
* 15 potențiali prestatori ori furnizori de servicii turistice din raionul Iampil

**Cine poate aplica?**

* Furnizori de servicii turistice, antreprenori și manageri de pensiuni, întreprinzători individuali, care sunt la începutul afacerii în turism, de cel puțin 2-3 ani
* Fermieri, antreprenori și întreprinzători individuali – viitori prestatori de servicii în domeniul turismului rural, care intenționează să-și lanseze și să dezvolte o afacere în turism în următoarele 5-7 luni

**Sunt îndemnați să aplice antreprenori tineri și antreprenoare-femei.**

**Data și locul desfășurării instruirii:**

Instruirile se vor organiza în **perioada 17.04.2018 – 31.08.2018, în orașele Soroca și Iampol.** Datele exacte privind instruirea vor fi comunicate participanților selectați.

**Detalii logistice:**

Toate cheltuielile care țin de instruire (transport, alimentare, cazare, consultanță, materiale și prezentări pentru participanți etc.) for fi acoperite de organizatori. Instruirea participanților se va desfășura în limba rusă.

**Procedura de aplicare:**

Doritorii de a participa la instruirile menționate sunt rugați să prezinte:

1. CV-ul personal în forma liberă (unde se vor puncta **caracteristici și calificări personale);**
2. O scrisoare de motivare care să conțină răspunsuri la următoarele aspecte (până la 500 de cuvinte în total):
* De ce doresc să lansez / dezvolt o afacere în turism?
* Informație succintă despre pensiune (viitoarea pensiune): **alimentarea cu apă și canalizare, capacitatea de cazare, dotarea sanitară a gospodăriei, perspectiva de dotare etc.).**
* **Informație succintă despre potențialul turistic al localității:** locuri pitorești, păduri, iazuri, locuri istorice, obiceiuri și tradiții locale, meșteșugărit, alte atracții locale.

CV-ul și scrisoarea de motivare vor fi expediate pe următoarea adresă de e-mail: ungureanu.carolina@gmail.com (cu ***Titlu:*Selectarea participanților*),*** sau depus la sediul *IDIS „Viitorul”, or. Chișinău, str. Iacob Hâncu 10/1, sau adresa* Consiliul raional Soroca, str. Ștefan cel Mare 5 (pentru Stela Zabrian), sau la adresa Ucraina, regiunea Vinnytsia, orașul Yampol, ул. Свободы 132 (pentru Ludmila Mayorova), până pe data de **30 martie 2018, ora 18.00.**

*În mesaj este obligatoriu de a indica* : Numele și prenumele persoanei, poziția și instituția din care face parte, numărul de telefon și adresa de e-mail.

***Participarea la seminar va fi acceptată în limita locurilor disponibile***

***Proiectul „****Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampil (Ucraina, regiunea Vinnița)****”****este implementat de IDIS „Viitorul”, în parteneriat cu Consiliul raional Soroca și Administrația raională Iampil (Ucraina). Proiectul este cofinanțat de Uniunea Europeană prin Programului de Cooperare Teritorială Republica Moldova – Ucraina în cadrul Parteneriatului Estic (EaPTC).*